ดาวโจนส์ปิดพุ่ง/น้ำมันร่วง15$,ทองลง55$
หุ้นดาวโจนส์ปิดพุ่ง 653.61 จุด มีความหวังสงครามยูเครนใกล้ยุติ ด้านราคาน้ำมันร่วง15ดอลลาร์ ขณะที่ทองคำ ลงแรง 55.10 ดอลลาร์
10 มี.ค. 2565

ดัชนีเฉลี่ยอุตสาหกรรมดาวโจนส์ปิดที่ 33,286.25 จุด เพิ่มขึ้น 653.61 จุด หรือ +2.00%, ดัชนี เอสแอนด์พี 500 ปิดที่ 4,277.88 จุด เพิ่มขึ้น 107.18 จุด หรือ +2.57% และดัชนี แนสแดค ปิดที่ 13,255.55 จุด เพิ่มขึ้น 459.99 จุด หรือ +3.59% นักลงทุนคลายความกังวลเกี่ยวกับสงครามรัสเซีย-ยูเครนมีความหวังที่ว่าสงครามในยูเครนใกล้ยุติลง หลังจากมีข่าวว่ายูเครนได้ล้มเลิกความตั้งใจที่จะเป็นสมาชิกองค์การสนธิสัญญาป้องกันแอตแลนติกเหนือ (นาโต)สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนเมษายน ลดลง 15.00 ดอลลาร์ ปิดที่ 108.70 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนพฤษภาคม ลดลง 16.84 ดอลลาร์ ปิดที่ 111.14 ดอลลาร์ หลังจากสหรัฐอาหรับเอมิเรตส์ (UAE) ประกาศสนับสนุนการผลิตน้ำมันเข้าสู่ตลาดเพิ่มขึ้น เพื่อบรรเทาภาวะอุปทานขาดแคลนอันเนื่องมาจากรัสเซียถูกนานาประเทศคว่ำบาตร ฐานใช้กำลังทหารรุกรานยูเครนราคาทองคำโคเม็กซ์งวดส่งมอบเดือนเมษายน ลดลง 55.10 ดอลลาร์ ปิดที่ 1,988.20 ดอลลาร์ต่อออนซ์